

**ПЛАН СТРУЧНОГ УСАВРШАВАЊА ЗАПОСЛЕНИХ ЗА РАДНУ 2018./2019. ГОДИНУ**

У Барајеву, август, 2018.

ПЛАН СТРУЧНОГ УСАВРШАВАЊА

Стручно усавршавање медицинских сестара васпитача и васпитача у оквиру Плана Установе спроводи се у циљу:

- Унапређивање васпитне праксе;

- Упознавање са савременим достигнућима из области педагогије и психологије кроз стручну литературу;

- Проучавање и проналажење нових решења у планирању и програмирању неге и васпитно образовног рада;

- Унапређивање сарадње са породицом и друштвеном средином;

- Богаћење васпитне праксе кроз размену искустава са другим предшколским установама;

Стручно усавршавање у радној 2018/2019. години ће се реализовати кроз:

- Рад стручних тела у Установи;

- Рад у Тимовима и радним групама;

- Учешће запослених на стручним скуповима у Установи и ван Установе (конгреси, симпозијуми, конференције, саветовања, трибине и округли столови);

- Учешће на стручним сусретима медицинских сестара васпитача и васпитача који се осдржавају два пута годишње;

- Истраживачки дани васпитача који се традиционално одржавају у месецу мају;

- Лично стручно усавршавање;

- Реализацију задатака из Развојног плана Установе и Акционих планова радних јединица;

- Семинаре у организацији Установе и струковних удружења;

- Реализацију самовредновања рада.

Кроз рад стручних тела разрадиће се и реализовати приоритетни задаци из програма васпитно образовног рада.

Програмом се предвиђа рад следећих стручних тела:

- Васпитно- образовно веће;

- Педагошки колегијум;

- Стручни актив за Развојно планирање;

- Стручни актив медицинских сестара јаслених група;

- Стручни актив васпитача целодневног боравка;

- Стручни актив васпитача припремних предшколских група;

- Стручни актив ментора и приптавника.

Планирани акредитовани семинари за радну 2018./2019. годину:

1. Пројекти у предшколској установи“

К1, Предшколска установа „Др Сима Милошевић“, Земун, Београд

Број дана 3, број бодова 22;

1. „Васпитно- образовна пракса индивидуализованог учења и учења деце у малим групама“

К3, Предшколска установа „Др Сима Милошевић“, Земун, Београд

Број дана, 1, број бодова, 8.

1. „Подршка развоју критичког мишљења на раном узрасту“- модул 1

ЦИП –центар за интерактивну педагогију, Београд

Број дана 2, број бодова 16

1. „Подршка развоју критичког мишљења на раном узрасту“- модул 2

ЦИП –центар за интерактивну педагогију, Београд

Број дана 2, број бодова 16

Планирана стручна предавања на васпитно-образовним већима:

1. „Пројектни приступ у планирању“ у новембру, 2018. године, педагог Установе, Светлана Борисављевић
2. „Рад са децом предшколског узраста која имају развојна кашњења или развојне сметње“ у фебруару, 2019. године- професор доктор Ненад Глумбић
3. Тема из области здравствене заштите деце у марту, 2019. године.